આ લખનારની વેલેન્ટાઈન ગર્લ પણ આ કોલેજમાં મનજીત કૌરની સાથે કલાસમાં ભણે અને ગ્રુપમાં પણ... તે હિસાબે મનજીતનો પરિચય થયો. બોલવામાં નિખાલસ, મુકત હાસ્ય - સરસ અને સારી સેન્સ ઓફ હ્યુમર ધરાવતી મનજીતની સાથે મળવાનું થતું, ઘણી વખત જંકશન વિસ્તારમાં તેના ઘરે પરીવાર સાથે અસ્સલ શીખ મહેમાનગતિ પણ માણી... કોલેજના એ ત્રણ ગોલ્ડન વર્ષોમાં એ સમયે મનજીતકૌરનો પરિચય થયો એક સિંધી યુવાન હરેશ દુધૈયા સાથે. બંને મળ્યા પહેલી વખત મુંબઈમાં - પહેલી નજરના પ્રેમમાં મનજીત અને હરેશ પડી ગયા અને આ લવસ્ટોરી માટે હરેશના રાજકોટના ચક્કર શરૂ થઈ ગયા.